section_heading: Geografija i priroda
paragraph_text: Na krajnjem jugoistoku zemlje Honduras obuhvaća dio La Mosquitia, koja uglavnom pripada Nikaragvi. Osim La Mosquitie i nekoliko ostalih uskih obalnih pojasa, veći dio Hondurasa je brdovit. Najviši vrh središnje planine je Cerro Las Minas, koji se još naziva i Cerro de Celaque, visok je 2849 metra. najveći dio Hondurasa nalazi se na visini između 1000 i 1800 metara. Planinski lanci ove zemlje dio su Kordiljera, planinskog masiva što se proteže cijelim američkim kontinentom. Nemirno vrijeme nastanka vulkanske visoravni na jugozapadu Hondurasa odvijalo se prije nekoliko milijuna godina. Za razliku od pučanstva susjednih zemalja, stanovnici Hondurasa dana nisu izloženi opasnim i razornim vulkanskim aktivnostima. Planine dijele ovu zemlju na brojne visinske doline, koje su opet podijeljene na pojedinačne kotline. Ova rascjepkanost krajolika predstavlja priličnu prepreku prometnom povezivanju.